text: U21-menn: Greitt tap fyri íslendingum
text: #000000
text: Føroyska U21-landsliðið tapti greitt 31-23 fyri íslendingum í kvøld, eftir hálvleiksstøðuna 15-11 til íslendingar.
text: #000001
text: Føroyska liðið fekk eina frálíka byrjan og komu okkara fram um 4-1 eftir 5 minuttir. Dysturin gjørdist tó so líðandi javnari og fylgdust liðini stóran part av hálvleikinum. Tað var ikki fyrr enn 5 minuttir fyri hálvleik, at Ísland vann seg nøkur mál fram um. Føroyska liðið royndi seg hesa løtuna við 7 móti 6 spælið, men hepnaðist hetta ikki væl og íslendingar fingu fleiri løtt mál. Á føroyska liðnum var tað serliga Pauli Jacobsen í føroyska málinum, sum stóð ein sera góðan hálvleik og hevði heili 16 bjargingar.Seinni hálvleikur var sera misjavnur. Føroyska liðið byrjaði illa. Álopsspælið var styrvi við fleiri miseydnaðum innspølum til strikuna, og í verjuni slapp stóri skjúttin hjá íslendingum Tórstein Leo Gunnarsson alt ov lætt til skot. Tá okkara komu til kjansir vóru eisini fleiri av hesum misnýttir. Føroyska álopsspælið ernaðist nakað, tá Brian Slyne kom inn og hevði hann fleiri góðar atsóknir. Besti leikari á føroyska liðnum í seinna hálvleiki var tó ungi Ísak Vedelsbøl, sum stóð seg væl í verjuni og eisini fekk fleiri góð mál av strikuni.Liðini hittast aftur í morgin kl. 17.30, føroyska tíð, og kann dysturin stroymast á youtube-síðuni hjá íslendska hondbóltssambandinum HSÍ.Málskjúttar hjá Føroyum:Ísak Vedelsbøl 6Kristoffur Bjørgvin 3Pauli Mittún 3Baldur Gillason 3Brian Slyne 3Bogi Hansen 2(1)Hákun West av Teigum 2(1)Rói Ellefsen á Skipagøtu 1Málverjar:Pauli Jacobsen 16 bjargingarRói Borum Davidsen 3 bjargingar
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000007